पाक को अमेरिकी पैसों की जरूरत नहीं : कियानी  
पाकिस्तानी सेना के प्रमुख जनरल अशफाक कियानी ने कहा है कि अमेरिका को उत्तरी वजीरिस्तान में कोई भी कार्रवाई करने से पहले 10 बार सोचना होगा।
पाकिस्तानी सेना के प्रमुख जनरल अशफाक कियानी ने कहा है कि पाकिस्तान को अमेरिकी पैसों की जरूरत नहीं है और अमेरिका को उत्तरी वजीरिस्तान में कोई भी कार्रवाई करने से पहले 10 बार सोचना होगा।  पाकिस्तान की एक संसदीय पैनल के सामने कियानी ने कहा कि अमेरिका को आतंकवादी गुटों पर हमले के लिए पाकिस्तान पर दबाव डालने की बजाय अपना ध्यान अफगानिस्तान को स्थिर करने में लगाना चाहिए।  जनरल कियानी ने यह भी कहा कि उत्तरी वजीरिस्तान में आतंकवादियों पर कब और कैसे हमला करना है, ये पाकिस्तान तय करेगा, अमेरिका नहीं। पाकिस्तानी सेना प्रमुख के इस बयान से दोनों देशों के रिश्तों में खटास और बढ़ने की आशंका है।